**Evaluarea intervențiilor POCU în domeniul incluziunii sociale**

**(TE 6). Anexa 4. Raport sondaj**

**Analiza rezultatelor sondajului realizat în rândul personalului unităților medicale sprijinite prin POCU 2014 - 2020**

**Cuprins**

[Aspecte introductive 2](#_Toc87900967)

[Aspecte generale privind respondenții 4](#_Toc87900968)

[Măsura în care pe parcursul anilor s-a beneficiat de formare la locul de muncă 4](#_Toc87900969)

[Tipul de programe de formare prin POCU 5](#_Toc87900970)

[Caracteristicile programelor de formare 6](#_Toc87900971)

[Factori determinanți pentru participarea la formarea profesională 6](#_Toc87900972)

[Măsura în care caracteristicile programului de formare au fost potrivite nevoilor și preferințelor beneficiarilor 7](#_Toc87900973)

[Măsură în care programul de formare la care au participat respondenți a contribuit la îmbunătățirea performanței 8](#_Toc87900974)

[Factori care au avut efecte pozitive asupra rezultatelor 8](#_Toc87900975)

[Factori pozitivi care au contribuit la transferul învățării în performanță 11](#_Toc87900976)

[Îmbunătăţirea programelor de formare 11](#_Toc87900977)

**Lista tabelelor**

[Tabel 1 Opinia respondenților privind privind numărul de zile de formare 4](#_Toc87900955)

[Tabel 2 Opinia respondenților privind intervențiile și efectele produse 5](#_Toc87900956)

[Tabel 3 Opinia respondenților privind tematica programele de formare 5](#_Toc87900957)

[Tabel 4 Factori determinanți pentru participarea la formarea profesională 7](#_Toc87900958)

[Tabel 5 Opinia respondenților privind îmbunătățirea performanței în urma participării la programele de formare 9](#_Toc87900959)

**Lista figurilor**

[Figura 1 Opinia respondenților privind numărul de zile de formare 4](#_Toc87900960)

[Figura 2 Opinia respondenților privind intervențiile și efectele produse 5](#_Toc87900961)

[Figură 3 Opinia respondenților privind tematica programele de formare 5](#_Toc87900962)

[Figura 4 Opinia respondenților privind caracteristicile programelor de formare 6](#_Toc87900963)

[Figură 5 Factori determinanți pentru participarea la formarea profesională 7](#_Toc87900964)

[Figura 6 Opinia respondenților privind îmbunătățirea performanței în urma participării la programele de formare 9](#_Toc87900965)

[Figura 7 Factori pozitivi care au contribuit la transferul învățării în performanță 11](#_Toc87900966)

**SONDAJ REALIZAT ÎN RÂNDUL PERSONALULUI UNITĂȚILOR MEDICALE SPRIJINITE PRIN POCU TE 6, OS 4.8 ȘI 4.9**

***Analiza și interpretarea datelor***

**Aspecte introductive**

Analiza de mai jos cuprinde prelucrarea și interpretarea percepțiilor și opiniilor exprimate de către cei 60 de respondenți la sondajul online adresat beneficiarilor de finanțare prin POCU, OS 4.8 și 4.9. Acest sondaj a fost realizat în cadrul TE 6 POCU – Creșterea calității și accesului la servicii medicale (Aria de cuprindere – obiectivul specific 4.8 și 4.9).

**Limitări metodologice**

Numărul de răspunsuri relativ scăzut a fost influențat de o serie de factori:

* supraaglomerarea personalului din instituțiile beneficiare de finanțare în contextul valului 4 al pandemiei de Covid 19 și al supraaglomerării unităților spitalicești;
* lipsa interesului de a participa în cadrul anchetei;
* fluctuația/inactivitatea profesională a persoanelor implicate în implementarea proiectelor.

**Aspecte generale:**

* Tipul sondajului: chestionar online prin intermediul platformei Survey Monkey;
* Perioada derulării sondajului: sondajul a fost derulat în perioada septembrie 2021 – noiembrie 2021.
* Tip de eșantionare: eșantionare neprobabilistică, cuprinzând toți indivizii din universul investigat.
* Număr de răspunsuri: 60;
* Răspunsuri valide și invalide/non răspunsuri: 60 de răspunsuri valide.

Analiza este structurată pe tematicile abordate în cadrul chestionarului aplicat, oferind răspunsuri la întrebările de evaluare.

**Aspecte generale privind respondenții**

Sondajul a fost realizat pe bază de chestionar cu 17 itemi. Acesta a fost aplicat online în rândul participanților la programele de formare finanțate prin POCU (OS 4.8 și 4.9) în domeniul medical. În cadrul sondajului au răspuns 60 de persoane, personal medical.

55 de respondenți sunt din mediul urban, pe când 5 din mediul rural, acoperind următoarele județe ale tării: București – 12, Mureș – 4, Buzău – 4, Constanța – 4, Bihor – 3, Caraș Severin – 3, Harghita – 3, Prahova – 3, Brăila – 2, Călărași – 2, Cluj– 2, Dolj – 2, Sălaj – 2, Vâlcea – 2, Alba – 1, Brașov – 1, Galați – 1, Giurgiu – 1, Ialomița – 1, Iași – 1, Mehedinți – 1, Olt – 1, Teleorman – 1, Timiș – 1. Vaslui – 1, Vrancea – 1.

La sondaj au răspuns: medici de familie, neonatologi, medici obstetrică și ginecologie, pediatri, moașe, etc. Vechimea deținută de respondenți în cadrul sistemului de sănătate este de: 1-2 ani (2 respondenți); 3-4 ani (8 respondenți); 5-9 ani (8 respondenți) și peste 10 ani (42 respondenți).

**Volumul de zile de formare**

*Întrebare:* Care este volumul de zile de formare de care ați beneficiat în medie în ultimii trei ani?

Figura 1 Numărul de zile de formare de care au beneficiat respondenții în ultimii 3 ani

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

Numărul de zile de care respondenții au beneficiat în ultimii trei se regăsește în tabelul de mai jos:

Tabel 1 Numărul de zile de formare de care au beneficiat respondenții în ultimii 3 ani

|  |  |  |  |  |
| --- | --- | --- | --- | --- |
|   | 0 zile | 1 - 2 zile | 3 - 5 zile | peste 5 zile |
| 2018 | 15,00% | 9 | 11,67% | 7 | 21,67% | 13 | 51,67% | 31 |
| 2019 | 11,67% | 7 | 6,67% | 4 | 26,67% | 16 | 55,00% | 33 |
| 2020 | 31,67% | 19 | 6,67% | 4 | 18,33% | 11 | 43,33% | 26 |

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

*Întrebare:* Din care, prin proiect finanțat din fonduri europene și anume POCU 2014 - 2020:

Figura 2 Numărul de zile de formare de care au beneficiat respondenții în ultimii 3 ani din finanțare POCU

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

Numărul de zile de formare de care respondenții au beneficiat în ultimii trei, din finanțare POCU, se regăsește în tabelul de mai jos

Tabel 2 Numărul de zile de formare de care au beneficiat respondenții în ultimii 3 ani din finanțare POCU

|  |  |  |  |  |
| --- | --- | --- | --- | --- |
|   | 0 zile | 1 - 2 zile | 3 - 5 zile | peste 5 zile |
| 2018 | 58,33% | 35 | 11,67% | 7 | 21,67% | 13 | 8,33% | 5 |
| 2019 | 35,00% | 21 | 3,33% | 2 | 43,33% | 26 | 18,33% | 11 |
| 2020 | 51,67% | 31 | 1,67% | 1 | 38,33% | 23 | 8,33% | 5 |

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

**Tipul de programe de formare prin POCU**

*Întrebare:* Vă rugăm să specificați tipul programelor de formare la care ați participat, prin intermediul proiectului finanțat din POCU 2014 - 2020 (posibilitate de răspuns multiplu).

Figură 3 Opinia respondenților privind tematica programele de formare

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

85,00% dintre respondenți au participat prin intermediu POCU 2014-2020, la programe de formare cu o tematică specializată; 48,33 dintre respondenți au participat la programe organizate în afara localității; 25,00% dintre aceștia au participat la seminarii workshop-uri/schimb de experiență iar 11.67 dintre respondenți au participat la programe organizate la nivelul instituției.

Tabel 3 Opinia respondenților privind tematica programele de formare

|  |  |
| --- | --- |
|  | Răspunsuri |
| Cu tematică generală | 10,00% | 6 |
| Cu tematică specializata | 85,00% | 51 |
| Cu tematică transversală | 0,00% | 0 |
| Programe organizate la nivelul instituției dvs. | 11,67% | 7 |
| Programe organizate in afara instituției dvs. | 48,33% | 29 |
| Seminarii workshop-uri/schimb de experiență | 25,00% | 15 |

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

**Caracteristicile programelor de formare**

*Întrebare:* Vă rugăm să indicați caracteristicile programului de formare profesionala finanțat prin POCU 2014 - 2020, la care ați participat.

Au fost redate trei forme a programelor de formare. 93,33% dintre respondenți au participat la un program de formare care a inclus și o componentă practică, iar 81,67% din respondenți au participat la programele creditate de Colegiul Medicilor din România, cu credite EMC și doar o proporție de 8,33% au participat și la un program care a avut și alte acreditari decât acreditarea CMR/ alt sistem de acreditare și certificare a competențelor dobândite.

 Figura 4 Opinia respondenților privind caracteristicile programelor de formare

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

**Factori determinanți pentru participarea la formarea profesională**

*Întrebare:* Care a fost factorul determinant pentru care ați participat la cursuri?

Figură 5 Factori determinanți pentru participarea la formarea profesională

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

Putem observa din răspunsurile respondenților că au fost determinați să participe la programe de formarea profesională pentru că aceștia și-au dorit să își îmbunătățească performanțele profesionale la locul de muncă, doreau să îți dezvolte competențele profesionale și doreau să determine câteva schimbări în profesia llor.

Tabel 4 Factori determinanți pentru participarea la formarea profesională

|  |  |
| --- | --- |
|  | Răspunsuri |
| Obligativitatea participării impusă de instituția medicală | 0,00% | 0 |
| Utilitatea pentru dezvoltarea competențelor | 21,67% | 13 |
| Utilitatea pentru îmbunătăţirea performanței profesionale | 66,67% | 40 |
| Utilitatea pentru a produce schimbări în activitatea/practică medicală | 6,67% | 4 |
| Obținerea de puncte EMC | 1,67% | 1 |
| Facilitarea obținerii unei promovări | 0,00% | 0 |
| Contribuție la obținerea unei măriri salariale | 0,00% | 0 |

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

**Măsura în care caracteristicile programului de formare au fost potrivite nevoilor și preferințelor beneficiarilor**

*Întrebare:* În ce măsură următoarele caracteristici ale programului de formare la care ați participat au fost potrivite nevoilor și preferințelor dvs. de învățare?

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

76,67% dintre respondenți consideră că tematica abordata a fost de interes pentru activitatea lor și tot atâția afirmă faptul că prestația formatorilor a corespuns așteptărilor lor pe când 63,33% dintre aceștia consideră că metodele de formare au fost potrivite nevoilor lor. Un procent de 61,67% dintre beneficiari consideră faptul că modelul cursului au fost potrivite nevoilor sale, iar un procent de 56,67% consideră faptul că caracterul cursului la care a participat se poate aplica și la locul de muncă. Un procent de 46,67% din cei 60 de respondenți afirmă faptul că durata de formare a fost adecvată.

Alți factori:

* Schimbul de experiența între specialiști și deschiderea de colaborare pe viitor.;
* Facilitează diagnosticarea pacienților înscriși pe lista cabinetului. Suplimentează aparatura din cabinet, venitul cabinetului, reduce timpul de așteptare pentru diagnostic și trat al pacientului;
* Nivelul de expertiza al lectorilor;
* Totul a fost mult peste așteptările mele.

**Măsură în care programul de formare la care au participat respondenți a contribuit la îmbunătățirea performanței**

*Întrebare:* În ce măsură programul de formare la care ați participat a contribuit la îmbunătățirea performanței dvs. la locul de munca?

În proporție ridicată, 95,00% din respondenți consideră că și-au îmbunătățit performanțele într-o măsură mare și foarte mare, pe când 3,30% dintre aceștia consideră că aceste cursuri au ajutat într-o mică măsură la îmbunătățirea performanțelor la locul de muncă, un procent de 1,67% nu au dorit să specifice gradul în care cursurile de formare profesionale au fost de folos în privința îmbunătățirii performanțelor la locul de muncă.

**Îmbunătățirea performanței la locul de muncă ca urmare a participării la formarea**

Întrebare: În ce constă îmbunătățirea performanței dvs. la locul de muncă ca urmare a participării la formarea finanțată prin POCU?

Figura 6 Opinia respondenților privind îmbunătățirea performanței în urma participării la programele de formare

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

Opiniile reprezentanților referitoare îmbunătățirea performanței în urma participării la programele de formare finanțată prin POCU se regăsesc în tabelul de mai jos:

Tabel 5 Opinia respondenților privind îmbunătățirea performanței în urma participării la programele de formare

|  |  |  |  |
| --- | --- | --- | --- |
|   | Da | Nu | Parțial |
| Pot să fac/îndeplinesc sarcini noi | 73,33% | 0,00% | 26,67% |
| Pot să fac/îndeplinesc sarcini curente mai bine | 93,33% | 0,00% | 6,67% |
| Sunt mai creativ și pot să găsesc soluții noi la probleme neîntâlnite până la acel moment. | 68,33% | 1,67% | 30,00% |
| Am mai multă încredere în capacitatea mea profesionala | 83,33% | 1,67% | 15,00% |
| Altele | 40,00% | 35,00% | 25,00% |

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

Altele:

* Relații mai bune cu aparținătorii și colegii;
* Ușurează programarea pacienților în stabilirea diagnosticării. Îmi oferă competente noi, lărgește conexiunile profesionale cu alți medici;
* Informații noi;
* Capacitate de urmărire mai complexa a dezvoltării sugarului;
* Mai multă siguranță în abordarea diferitelor situații care pot interveni în momentul primului contact al nou născutului cu viață extrauterină;
* Creșterea competenței în îngrijirea nou născutului și sugarului;
* Anumite proceduri învățate, pot fi parțial aplicate în cadrul secției în care îmi desfășor activitatea;
* Cunoștințe care nu pot fi aplicate practic din cauza lisei medicului neonatolog. În 16 ani compartimentul a avut medic angajat doar 18 luni.

Întrebare: Ce alte efecte a avut participarea la programele de formare? Vă rugăm explicați/exemplificați?

Fiind o întrebare liberă, respondenții au specificat următoarele efecte:

* Am reînnoit legătura de colaborare cu colegii din clinici;
* Sinteza corecta a informațiilor suplicația lor directa;
* Actualizarea cunoștințelor profesionale anterioare, dobândirea unor tactici de abordare a persoanelor implicate(pacienți, aparținători, personal medical) în munca de zi cu zi;
* Comunicarea mai buna cu pacientul;
* O mai bună meticulozitate în exercitarea profesiei;
* Schimb de experiență cu colegii;
* Capacitatea de a răspunde mai repede și adecvat nevoilor pacienților și de a-i ajuta și sprijini in rezolvarea acestor nevoi;
* Am avut ocazia să cunosc oameni noi, păreri;
* Schimb de experiență;
* Experiența profesională. Posibilitatea de a investiga pacienții neasigurați de pe lista cabinetului;
* Dobândirea de cunoștințe în urma cazurilor practice prezentate;
* Actualizare cunoștințe, interacțiuni cu formatori și cazuri clinice;
* Întâlnirile și schimbul de păreri cu ceilalți colegi din alte județe;
* Abordarea mai deschisă în privința îngrijirii nou născuților;
* Lărgirea cunoștințelor profesionale;
* Am schimbat opinii cu alți colegi despre activitatea noastră
* Pe lângă cunoștințe noi teoretice și practice dobândite, interacțiunea cu alte colege din alte zone am putut pune în aplicare cunoștințele și mai ales sa le împărtășesc colegelor de la locul de muncă, ele fiind la rândul lor incantate și doritoare să participe și ele la asemenea cursuri;
* Aprofundarea informațiilor;
* Acumularea de noi cunoștințe;
* Schimb de experiență cu asistenți aflați în alte județe, alte spitale. Accesul la informații de actualitate în activitatea profesionala, cum ar fi existenta aparaturii medicale profesionale inexistente la nivelul spitalului nostru;
* Sensibilizarea către patologii la limita dintre specialități;
* Îmbunătăţirea relațiilor cu colegii din alte spitale;
* A avut un efect pozitiv în formarea mea în plan profesional;
* Interacțiune cu alți colegi;
* Schimbul de experiență cu alte maternități de același nivel;
* Schimb de experiență/impresii;
* O mai buna urmărire a sugarilor pe care ii am pe lista;
* Profesionalism;
* Posibilitatea relaționării cu colegii medici de familie și de alte specialități în condițiile speciale ale anului 2020.
* Însușirea de cunoștințe noi utile în procesul de îngrijire al nou născutului;
* Relaționare cu alți medici;
* Sunt mai stăpâna pe mine;
* Creșterea stimei de sine;
* Interacțiunea cu profesori universitari;
* Îmbunătățirea comunicării și a relației profesionale;
* Am avut schimb de experiențe cu colegi din alte unități medicale;
* Instruire, aprofundare;
* M-am simțit validata ca și profesie;
* Îmbunătăţirea calității serviciilor medicale prestate;
* Am reușit să îmi păstrez calmul în unele situații și m-am putut concentra la ce aveam de făcut;
* O îmbunătățire a cunoștințelor, o dezvoltare profesionala care îmi permite aplicarea practică în cabinet. Încredere în capacitatea decizionala;
* Dobândirea de noi cunoștințe foarte utile
* Cunoștințe noi, schimb de experiență cu colegii din te zone;
* M-a ajutat să gândesc un caz medical în ansamblu și mi-am îmbunătățit cunoștințele teoretice cu privire la diverse patologii ale sugarului și nou născutului, care, personal, consider că sunt foarte utile și indispensabile pregătirii mele profesionale. A fost o reala plăcere să particip și am rămas cu multe lucruri învățate.
* Împărtășirea de noi informații actualizate colegilor
* Îmbunătățirea cunoștințelor și dobândirea de noi abilități

**Factori pozitivi care au contribuit la transferul învățării în performanță**

*Întrebare:* Care au fost factorii pozitivi care au contribuit la transferul învățării în performanța la locul de muncă?

Figura 7 Factori pozitivi care au contribuit la transferul învățării în performanță

*Sursa: Sondaj adresat personalului unităților medicale sprijinite prin POCU 2014 - 2020 (OS 4.8, 4.9)*

Cum putem observa din diagrama de mai sus, un număr de 28 de respondenți (46,67%) au afirmat faptul că principalul factor pozitiv îl reprezintă locul de muncă, care include sarcini relevante. Al doilea factor pozitiv ales de un număr de 20 de respondenți (33,33%) indică faptul că proiectul POCU a inclus activități care s-au putut aplica în competențele dobândite. Un număr de 11 respondenți (18,33%) au specificat că aceștia au fost sprijiniți de colegi pentru a aplica ce au învățat în programele de formare la care au participat. Doar un respondent (1,67%) a specificat ca răspuns pozitiv faptul că a fost sprijinit de manager pentru a aplica tot ce a învățat în urma acestor cursuri.

**Îmbunătăţirea programelor de formare**

*Întrebare:* Cum pot fi îmbunătățite programele de formare pentru a satisface mai bine nevoile dvs.? Vă rugăm indicați preferințele dvs.

Această întrebare a fost împărțită pe 5 categorii de răspunsuri.

Prima categorie este reprezentată de durata optimă a unui curs. La această categorie un număr de 20 de respondenți au răspuns faptul că numărul optim de zile pentru realizarea unui curs este de 2-3 zile; un număr de 26 au răspuns că numărul optim de zile pentru realizarea unui curs este de 3-5 zile iar doar un număr de 2 respondenți consideră că aceste cursuri ar trebui să aibă un timp mai îndelungat, aceste cursuri de formare profesională să fie cuprinse între 7-10 zile.

A doua categorie se referă la modul în care aceste cursuri de formare să fie realizate: tradițional. online sau în mod hibrid. Preferința respondenților este de a realiza cursurile în mod hibrid (19 respondenți) și în sala de clase (18 respondenți) și doar un număr de 9 respondenți ar prefera să participe la un curs de formare online.

A treia categorie este legată de metoda de acreditare sau de certificare a acestor cursuri. La această întrebare au răspuns 40 de respondenți care sunt de acord cu metodele de acreditare respectiv calificare pe care le primesc în urma participării la cursurile de formare profesională, iar pentru 3 respondenți aceste certificate/acreditări nu reprezintă un criteriu de a participa în cadrul cursurilor.

A patra categorie face referire la tematica abordată în cursurile de formare profesională. Din numărul total de 49 de răspunsuri, cele mai frecvente răspunsuri sunt reprezentate de tematica Pediatrie (14 respondenți), Neonatologie (8 respondenți) iar alte teme legate de noutățile sistemului medical, sistemul de urgență, prevenție și programe de screening.

Ultima categorie este reprezentată de specializarea lectorilor. Respondenții își doresc că persoanele care susțin cursul să facă parte din următoarele categorii: cadre universitare, lectori care activează pe domeniile proiectului ales, formatori, cardiologi, neonatologi, chirurgi, și asistenți medicali.